ରଜନୀକାନ୍ତଙ୍କୁ ଦକ୍ଷିଣ ଭାରତୟ ଫିଲ୍ମର ଭଗବାନ କୁହାଯାଉଥିବା ବେଳେ ସଲମାନଙ୍କୁ ଦିନ୍ଦୀ ଫିଲ୍ମ ଇଣ୍ଡଷ୍ଟ୍ରୀର ଭାଇଜାନ କୁହାଯାଇଥାଏ । ଏହି ଦୁଇ ଅଭିନେତାଙ୍କ ଫିଲ୍ମ ରିଲିଜ ହେବା ମାତ୍ରେ ବକ୍ସ ଅଫିସରେ ଧମାଲ ମଚାଇଥାଏ । ତେବେ ଟିକିଏ ଭାବନ୍ତୁ ଯଦି ଏହି ଦୁଇ ସୁପରଷ୍ଟାରଙ୍କ ଫିଲ୍ମ ଏକା ସହିତ ରିଲିଜ ହୁଏ ତେବେ ଏହି ମୁକାବିଲା କାହା ପକ୍ଷରେ ହେବ ।
ଖବର ଅନୁସାରେ ରଜନୀକାନ୍ତଙ୍କ ଆଗାମୀ ଫିଲ୍ମ 'କାଲା'କୁ ପ୍ରଥମେ ୨୭ ଏପ୍ରିଲରେ ରିଲିଜ କରିବା ପାଇଁ ସ୍ଥିର କରାଯାଇଥିଲା କିନ୍ତୁ କାରଣ ରୁ ଏହା ହୋଇ ପାରିଲା ନାହିଁ । ଏବେ ଫିଲ୍ମର ନିର୍ମାତା ଫିଲ୍ମକୁ ଜୁନ ୧୫ରେ ରିଲିଜ କରିବା ଅର୍ଥାତ ଇଦରେ ରିଲିଜ କରିବା ପାଇଁ ସ୍ଥିର କରିଛନ୍ତି ।
ଆପଣଙ୍କୁ କହିରଖୁଛୁ ଯେ ଜୁନ ୧୫ରେ ସଲମାନଙ୍କ ଫିଲ୍ମ 'ରେସ-୩'କୁ ରିଲିଜ କରାଯିବା ପାଇଁ ପ୍ରଥମରୁ ସ୍ଥିର କରାଯାଇଛି । ତେବେ ଏହି ଇଦରେ ରଜନୀକାନ୍ତଙ୍କ ଫିଲ୍ମ 'କାଲା' ଏବଂ ସଲମାନ ଖାନଙ୍କ ଫିଲ୍ମ 'ରେସ-୩' ପରସ୍ପରକୁ ଟକ୍କର ଦେବେ । ତେବେ ଅନ୍ୟ ପକ୍ଷରେ 'କାଲା'ର ରିଲିଜ ଡେଟକୁ ନେଇ ଅନୁଷ୍ଠାନିକ ଭାବେ କିଛି ଘୋଷଣା କରାଯାଇନାହିଁ ।
ଯଦି ଏହି ଦୁଇଟି ଫିଲ୍ମ ଏକା ସହିତ ରିଲିଜ ହୁଏ ତେବେ ଦର୍ଶକ କେଉଁ ଫିଲ୍ମକୁ ଅଧିକ ପସନ୍ଦ କରିବେ ତେହେ ଦେଖିବାକୁ ବାକି ରହିଲା ।
